Document ID: /fineweb-2-swissfilter-quality_10-filterrobots/filtered/02823.jsonl.gz/146

Mislav Oršić, hrvatski nogometaš koji je igrao i za Dinamo mogao bi napustiti Southampton ovog ljeta, nakon što je klub ispao iz Premier lige. Unatoč tome što je doveden kao potencijalni spasitelj u zimskom prijelaznom roku, Oršić je odigrao samo pet utakmica za klub, uključujući šest minuta u Premier ligi.
A sada, nakon ispdanja u niži razred engleskog nogometa, čini se da je razlaz najizglednija opcija.
Dinamo je već pokazao interes za njegov povratak i poslao je inicijalnu ponudu Southamptona, ali je ona odbijena te se njegov povratak u Zagreb čini vrlo neizglednim.
Seli u Tursku?
Ali zato se puno piše o njegovom potencijalnom transferu u Tursku.
Najviše je bilo glasina o njegovom transferu u Trazbonspor, klub na čjoj klupi sjedi hrvatski stručnjak Nenad Bjelica, koji je Oršića vodio u Dinamu, a sada se pojavila informacija da je za njega zainteresiran i turski velikan Bešiktaš.
Turski portal Sabah objavio je da Bešiktaš već dugo traži kvalitetnog igrača na lijevom krilu, što je Oršićeva prirodna opcja, i prate ga već neko vrijeme. Navodno im je bio vrlo zanimljiv još dok je igrao za Dinamo.
Iako nije poznato koliko Southampton traži za Oršića, vjerojatno bi željeli pokriti ono što su do sada platili Dinamu (oko 5,5 milijuna eura).
FNC 11 – borilački spektakl godine iz Arene Zagreb gledajte UŽIVO u nedjelju, 28. svibnja, od 20 sati, ekskluzivno na PLAY Premiumu!
Izvor: net.hr
Pratite nas na Facebook-u | Twitter-u | YouTube-u
Dio Vijesti.TV medije.